সরকার বা বিরুদ্ধবাদীরা সাময়িকভাবে এর থেকে ফায়দা লুটতে পারে কিন্তু ভুক্তভোগীরাই ভাল করে জানে প্রকৃত ঘটনা। সময়ে এর জবাব মিলবে, ইতিহাস এর সাক্ষী। সম্প্রতি প্রশাসন ও সরকারি দলের সাথে শিবিরের সংঘর্ষের কিছু ঘটনা ঘটেছে; যা ছাত্রশিবিরের মতো একটি দায়িত্বশীল ছাত্রসংগঠন সমর্থন করে না। তাতে মিডিয়া ও প্রশাসন কেবল শিবিরকেই দায়ী করেছে; ঘটনার সূত্রপাত কোথা থেকে হলো তার কোন কারণ কি জাতির কাছে জানানো হয়েছে! এসব ঘটনার নেপথ্যে কে বা কারা? যদি একজন অসহায় মানুষ নির্যাতন সহ্য করতে করতে জীবনহানির প্রান্তিক সীমানায় আত্মরক্ষার শেষ চেষ্টা করে তাহলেও কি তাকে দায়ী করা উচিত? ছাত্রশিবির বিশ্বাস করে মজলুমের ফরিয়াদ পৃথিবীর কেউ শুনতে না পেলেও মহাশক্তির মালিক আল্লাহ রাব্বুল আলামিন ভালো করেই শুনতে পান। ছাত্রশিবির আরো বিশ্বাস করে যে তাদের ওপর জুলুম-নির্যাতনের খড়গহস্ত ইতিহাসের পুনরাবৃত্তি নয়। তাই তাড়াহুড়া নয় হিংসা-বিদ্বেষ নয় আল্লাহ ও রাসূল (সা)-এর পথ ধরে চলতে গিয়ে যে সকল বাধা আসবে সকল বাধাকে মাড়িয়ে আল্লাহর ওপর তাওয়াক্কুল করে যুবসমাজকে সাথে নিয়ে সত্য সুন্দর আগামী গড়ার মধ্য দিয়ে নেতার ওপর অবর্ণনীয় নির্যাতনের সমুচিত জবাব দেবে ছাত্রশিবির। ইনশাআল্লাহ।